kardosdrur/scandi-wiki huggingface dataset:
Greg Haughton

Gregory Haughton, kjend som Greg Haughton, () er ein tidlegare sprintar frå Jamaica som tevla internasjonalt på 400 meter. Han vann bronsemedaljen på 400-meteren i verdsmeisterskapane 1993 og 2001, og under OL 2000. Elles var han med å vinne fire VM-sølv i 4 x 400 meter stafett for Jamaica, samt OL-sølv og OL-bronse i same øvinga.

Aktiv
Haughton sprang sitt livs kjappaste 400 meter då han vart tredjemann på 400 meter under verdsmeisterskapen 1995 i Göteborg. Med tida 44,56 sekund vart han slått berre Michael Johnson og Butch Reynolds, begge frå USA. I den same meisterskapen byrja han på ei unik rekke av stafettmedaljar. Saman med lagkameratar vann Haughton då sølvmedaljen i 4 x 400 m stafett. I dei komande åra sikra han seg på den lange stafetten ein bronse i OL 1996, sølv i VM 1997, VM 1999, OL 2000 og VM 2001. Individuelt vann han bronsemedaljen på 400 meter under OL 2000 og i VM 2001.

Medaljar og plasseringar i internasjonale meisterskap
VM 1993 i Stuttgart: Nr 6 på 400 m – 45,63. 
VM 1995 i Göteborg: Bronsemedalje – 44,56. Sølv i 4 x 400 m stafett (2.59,8)
OL 1996 i Atlanta: Bronse i 4 x 400 m stafett (2.59,4)
VM 1997 i Aten: Sølv i 4 x 400 m stafett (2.56,7)
VM 1999 i Sevilla: Nr 6 – 45,07. Sølv i 4 x 400 m stafett (2.59.3) 
OL 2000 i Sydney: Bronsemedalje – 44,70. Sølv i 4 x 400 m stafett (2.59,7)
VM 2001 i Edmonton: Bronsemedalje – 44,98. Sølv i 4 x 400 m stafett (2.58,3)

Kjelder

Denne artikkelen bygger på «Greg Haughton» frå ,  den 7. august 2020.  
 

Jamaicanske sprintarar
Olympiske sølvmedaljevinnarar for Jamaica
Olympiske bronsemedaljevinnarar for Jamaica
Medaljevinnarar under sommar-OL 1996
Jamaicanske deltakarar under sommar-OL 1996
Friidrettsutøvarar under sommar-OL 1996
Medaljevinnarar under sommar-OL 2000
Jamaicanske deltakarar under sommar-OL 2000
Friidrettsutøvarar under sommar-OL 2000
Heike Meißner

Heike Meißner () er ein tysk tidlegare friidrettsutøvar frå Dresden. Ho vann sølvmedaljen i 400 meter hekk under europameisterskapen 2002 i München, åtte år etter ho var med å vinne bronsemedaljen i 4 x 400 m stafett ved EM i Helsinki.

Aktiv 
Meißner kom på sjuandeplass i 400 m hekk både ved VM-debuten 1991 og VM-exiten 2003. I mellomtida høyrde ho til eliten i øvinga, bortsett frå eit par-tre sesongar ho prøvde seg på 800 meter. Såleis vart ho nummer fire i så vel EM 1994 og VM 1995, samt nummer 5 under OL 1996. Ved europameisterskapen i Helsinki fekk ho elles med seg ein bronsemedalje med di ho sprang andre etappen for Tyskland i 4 x 400 m stafett.  

I 1998 satsa Meißner på 800 meter. Den 12. august i Zürich sette ho personleg rekord på distansen med tida 1.59,50. Veka etter vart ho nummer seks i EM-finalen i Budapest på 2.01,36. Frå 2000-sesongen var ho tilbake som langhekkløpar. Under europameisterskapen 2002 sikra ho seg sølvmedaljen bakom Ionela Târlea, den suverene vinnaren av løpet frå Romania.

Medaljar og plasseringar i internasjonale meisterskap
VM 1991 i Tokyo: Nr 7 i 400 m hekk – 55,26
OL 1992 i Barcelona: Utslått i semifinalane i 400 m hekk (55,35=nr 12). Nr 6 i 4 x 400 m stafett (3.26,3)
VM 1993 i Stuttgart: Utslått i semifinalane i 400 m hekk (54,64=nr 10). Nr 5 i 4 x 400 m stafett  (3.25,4)
EM 1994 i Helsinki: Nr 4 i 400 m hekk – 54,79. Bronse i 4 x 400 m stafett (3.24,10)
VM 1995 i Göteborg: Nr 4 i 400 m hekk – 54,86
OL 1996 i Atlanta: Nr 5 i 400 m hekk – 54,03
EM 1998 i Budapest: Nr 6 på 800 m – 2.01,36
OL 2000 i Sydney: Utslått i semifinalane i 400 m hekk (55,73=nr 12).
VM 2001 i Edmonton: Utslått i forsøket i 400 m hekk (56,79=nr 18)
EM 2002 i München: Sølvmedalje i 400 m hekk – 55,89, bakom Ionela Târlea (54,95)
VM 2003 i Paris: Nr 7 i 400 m hekk – 55,60

Kjelder

Denne artikkelen bygger på «Heike Meißner» frå ,  den 8. august 2020.  
 

Denne artikkelen bygger på «Heike Meißner» frå ,  den 8. august 2020.  
 

Tyske hekkeløparar
Tyske deltakarar under sommar-OL 1992
Friidrettsutøvarar under sommar-OL 1992
Tyske deltakarar under sommar-OL 1996
Friidrettsutøvarar under sommar-OL 1996
Tyske deltakarar under sommar-OL 2000
Friidrettsutøvarar under sommar-OL 2000
Khalid Boulami

Khalid Boulami () er ein marokkansk tidlegare langdistanseløpar som på 5 000 meter i 1995 og 1997 vann VM-sølv og i 1996 OL-bronse.

Aktiv
Boulami markerte seg fyrste gongen då han i 1994 vart andremann på 5 000 meter under Grand Prix-finalen i Paris. Året etter sikra han seg sølvmedaljen på distansen ved verdsmeisterskapen i Göteborg, etter eit rivande spurtoppgjer var det berre den regjerande verdsmeisteren, kenyanaren Ismael Kirui, som heldt unna for Boulami. Knapt tre veker seinare sette marokkanaren personbeste med 13.03,2 i eit stemne på Olympiastadion i Berlin.

Under OL 1996 i Atlanta vart det eit drabeleg spurtoppgjer om medaljane mellom fire løparar. Her tok Boulami bronsemedaljen, bak Vénuste Niyongabo frå Burundi og sølvvinnar Paul Bitok frå Kenya, tyske Dieter Baumann enda på fjerdeplassen. Halvtanna veke etter OL-finalen flytta Boulami den personleg rekorden til 12.55,7 i Zürich.

Ved sin siste meisterskapsstart vann Boulami i Aten VM-sølv nummer to, slått einast Daniel Komen frå Kenya som sprang åleine i tet dei siste 2 000 meterane. Berre fire dagar etter VM-finalen forbetra Boulami den personlege rekorden til 12.53,4, i Zürich som året før.

Boulami la opp i 1998. Den yngre broren Brahim Boulami hevda seg mellom verdseliten i 3000 meter hinder.

Medaljar og plasseringar i internasjonale meisterskap
VM 1995 i Göteborg: Sølvmedalje – 13,17,1, bakom Ismael Kirui (13.16,7)
OL 1996 i Atlanta: Bronsemedalje – 13.08,3
VM 1997 i Aten: Sølvmedalje – 13.09,3, bakom Daniel Komen (13.07,3)

Kjelder

Denne artikkelen bygger på «Khalid Boulami» frå ,  den 9. august 2020.  
Denne artikkelen bygger på «Khalid Boulami» frå ,  den 9. august 2020.  

Marokkanske langdistanseløparar
Olympiske bronsemedaljevinnarar for Marokko
Medaljevinnarar under sommar-OL 1996
Marokkanske deltakarar under sommar-OL 1996
Friidrettsutøvarar under sommar-OL 1996
Rodica Mateescu

Rodica Mateescu, fødd Petrescu, () er ein rumensk tidlegare friidrettsutøvar frå Bucuresti som vann sølvmedaljen i tresteghopp under verdsmeisterskapen 1997.

Aktiv
Rodica Petrescu, gift 1995 med hekkeløparen Mugur Mateescu, høyrde til verdseliten i tresteghopp frå 1994 til -98. Ho kom såleis på femteplass både i EM 1994 og VM 1995 og ho vart nummer 7 i OL 1996.

Under verdsmeisterskapen i Aten 4. august 1997 presterte Mateescu sitt livs beste hopp og landa på 15,16 meter i fyrste finaleomgang. Ho leia tevlinga til tsjekkiske Šárka Kašpárková i femte omgang også gjorde sitt livs beste tresteghopp og sikra seg gullmedaljen føre Mateescu. Året etter enda Mateescu på fjerdeplass ved EM 1998 med 14,46 m, 4 cm kortare enn bronsemedaljøren.

Åra 1994–1996 og 1998 vart ho rumensk meister i tresteghopp.

Doping
Sommaren 2000 vart Mateescu dømd for bruk av dopingmiddel og stengt ute frå friidrett i 2 år. Ho la opp i 2004, utan å ha vore i nærleiken av tidlegare toppnivå.

Medaljar og plasseringar i internasjonale meisterskap
EM 1994 i Helsinki: Nr 5 – 14,42 m
VM 1995 i Göteborg: Nr 5 – 14,82 m
OL 1996 i Atlanta: Nr 7 – 14,21 m
VM 1997 i Aten: Sølvmedalje – 15,16 m, bakom Šárka Kašpárková (15,20 m)
EM 1998 i Budapest: Nr 4 – 14,46 m

Kjelder

Denne artikkelen bygger på «Rodica Mateescu» frå ,  den 11. august 2020.  

 

Rumenske tresteghopparar
Rumenske deltakarar under sommar-OL 1996
Friidrettsutøvarar under sommar-OL 1996
Dopingsaker i friidrett
Adaptivt immunforsvar

Adaptivt eller tileigna immunforsvar er den delen av immunforsvaret hjå ryggradsdyr som tilpassar seg dei spesifikke patogena som kjem inn i kroppen, til skilnad frå det medfødde immunforsvaret. Det er danna av B-seller, T-seller og antistoff.

Det adaptiver immunforsvaret er sterkare enn det medfødde, men treng fleire dagar frå den fyrste kontakten med patogenet før det gjer seg gjeldande. Då vil utvalde B- og T-seller ha mogna og øksla seg ved selledeling til ein sterk og fokusert immunrespons som er nøye tilpassa patogenet. Ein annan viktig eigenskap med det apative immunforsvaret er det immunologiske minnet. Det adaptive immunforsvaret kan verka snøggare og sterkare ved seinare infeksjonar av det same patogenet, noko som er grunnlaget for vaksinering.

Alle artar med eit adaptivt immunforsvar har eit vevskompatibiltetskompleks (MHC) som avgjer om to individ kan motta transplantasjon frå kvarandre.

Kjelder 

 

Immunsystemet
Maritza Martén

Maritza Martén García () er ein kubansk tidlegare diskoskastar som i 1992 vart olympisk meister i øvinga.

Aktiv
Martén sette i mars 1985 personbeste med eit kast på 70,50 meter i heimbyen Habana. Nokså nøyaktig fire år seinare tangerte ho rekorden ved eit stemne i Santiago de Chile.

18. juli 1992 presterte Martén sitt livs beste diskoskast i spanske Sevilla der diskosen landa etter ei luftferd på 70,68 meter. To veker etter rekordkastet låg ho på andreplass då fire omgangar av OL-finalen i Barcelona var unnagjort. I den femte omgangen forbetra Martén seg med over 3 meter til 70,06 m og siger i tevlinga.

Både under verdsmeisterskapen 1993 og i VM 1995 enda Martén på fjerdeplass i diskoskasting, begge gongane eit drygt stykke unna bronseplass.

Medaljar og plasseringar i internasjonale meisterskap
VM 1987 i Roma: Nr 9 – 62,00 m
VM 1991 i Tokyo: Nr 10 – 62,40 m
OL 1992 i Barcelona: Gullmedalje – 70,06 m, framom Tsvetanka Khristova (67,78 m)
VM 1993 i Stuttgart: Nr 4 – 64,62 m
VM 1995 i Göteborg: Nr 4 – 64,36 m
OL 1996 i Atlanta: Utslått i kvalifiseringa (60,08 m)

Kjelder

Denne artikkelen bygger på «Maritza Martén» frå ,  den 12. august 2020.  
 

Cubanske diskoskastarar
Olympiske meistrar for Cuba
Medaljevinnarar under sommar-OL 1992
Cubanske deltakarar under sommar-OL 1992
Friidrettsutøvarar under sommar-OL 1992
Cubanske deltakarar under sommar-OL 1996
Friidrettsutøvarar under sommar-OL 1996
Hong Kong Garden av Siouxsie and the Banshees

«Hong Kong Garden» er ein song av det engelske rockebandet Siouxsie and the Banshees. Han vart gjeven ut som debutsingelen deira den 18. august 1978 på Polydor Records. Singelen nådde sjuandeplassen på UK Singles Chart.

The Independent skreiv at songen var «utan tvil den viktigaste av dei tidlege post-punk-hittane» og vert som ein av «dei 10 beste new wave-singlane» i 1978. I 2005 plasserte Q songen på lista si over dei «100 beste gitarsongane gjennom tidene».

Innhald

Salslister

Kjelder

Denne artikkelen bygger på «Hong Kong Garden (song)» frå ,  den 12. august 2020. 
 oppgav desse kjeldene:

Debutsinglar frå 1978
Songar frå 1978
Singlar frå 1978
Polydor Records-singlar
Siouxsie and the Banshees-songar
Songar produserte av Steve Lillywhite
Songar skrivne av John McKay
Songar skrivne av Kenny Morris
Songar skrivne av Siouxsie Sioux
Songar skrivne av Steven Severin
Songar om rasisme eller framandhat
RB Leipzig

RB Leipzig er eit tysk fotballag som høyrer heime i Leipzig i Sachsen.

Laget har spela i Bundesliga frå og med 2016/17-sesongen. 

Laget kvalifiserte seg til semifinale i Meisterligaen i 2020.

Hovudtrenaren er Jesse Marsch (2021).

Kjelder

Tyske fotballag
Leipzig
Ismaïl Sghyr

Ismaïl Sghyr () er ein marokkansk tidlegare langdistanseløpar som frå 2000 tevla for Frankrike. Han vann sølvmedaljen på 5 000 meter under europameisterskapen 2002.

Aktiv
16 år gammal flytta Sghyr til Bordeaux i Frankrike, men kom til å representere Marokko til han hausten 1999 vart fransk statsborgar. Han slo gjennom med fjerdeplass på 5 000 meter i Göteborg-VM 1995. Etter å ha vunne 10 000-meteren ved Mellomhavsleikane 1997 vart han same sesongen på ny nummer 4 på 5 000 m under verdsmeisterskapen i Aten.

30. juli 1999 sette Sghyr personbeste på 10 000 meter med 27.12,3 ved DN-galan i Stockholm, slått einast av Paul Tergat frå Kenya. Under Bislett Games i Oslo 28. juli 2000 forbetra han sin personlege rekord og den franske rekorden på 5 000 meter til 12.58,8, endå om han berre vart nummer 7 i tevlinga.

Sghyr representerte Frankrike ved Edmonton-VM 2001 der han vart femtemann på halvmila. Året etter sprang han inn til sølvmedalje på same distansen ved europameisterskapen 2002.

Medaljar og plasseringar i internasjonale meisterskap
VM 1995 i Göteborg: Nr 4 på 5 000 m – 13.17,8
OL 1996 i Atlanta: Nr 11 på 5 000 m – 13.22,8
VM 1997 i Aten: Nr 4 på 5 000 m – 13.17,4
VM 1999 i Sevilla: Nr 15 på 10 000 m – 28.41,4
VM 2001 i Edmonton: Nr 5 på 5 000 m – 13.07,7
EM 2002 i München: Sølvmedalje på 5 000 m – 13.39,8, bakom Alberto García (13.38,1)
VM 2003 i Paris: Nr 10 på 10 000 m – 27.54,8
OL 2004 i Aten: Nr 8 på 10 000 m – 27.57,0
VM 2005 i Helsinki: Nr 55 i maraton – 2.27.07

Kjelder

Denne artikkelen bygger på «Ismaïl Sghyr» frå ,  den 13. august 2020.

Bakgrunnsstoff 
 

Marokkanske langdistanseløparar
Franske langdistanseløparar
Marokkanske deltakarar under sommar-OL 1996
Friidrettsutøvarar under sommar-OL 1996
Franske deltakarar under sommar-OL 2004
Friidrettsutøvarar under sommar-OL 2004
NM i friidrett 2007

Noregsmeisterskapen i friidrett 2007, hovudmeisterskapen, vart avvikla i Askim dagane 10.–12. august 2007 og arrangert av Askim Idrettsforening.

Mona Holm vart tildelt kongepokal for vinnarkastet i sleggjekasting og Jaysuma Saidy Ndure for sigerstida på 100 meter.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

5 000 m

100 meter hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kjelder
Dagsavisen 13. august 2007
Dagsavisen 13. august 2007

Noregsmeisterskap i friidrett
Noregsmeisterskap i 2007
Idrettstilskipingar i Viken
Idrett i Indre Østfold
Knut Olav Rindarøy

Knut Olav Rindarøy () er ein norsk tidlegare fotballspelar frå Aukra. Han var vart noregsmeister med Molde Fotballklubb i 2005, 2013 og 2014. Sesongane 2011, 2012 og 2014 vart han seriemeister med same klubben. Rindarøy var sideback. Han var innbyttar i 2 landskampar i 2009-10.

Kjelder

Denne artikkelen bygger på «Knut Olav Rindarøy» frå ,  den 14. august 2020.  
eu-football

Norske landslagsspelarar i fotball
Molde-spelarar
Deportivo La Coruña-spelarar
Ståle Engen

Hans Ståle Engen () er ein tidlegare friidrettsutøvar frå Drammen som i 1970 sette norsk rekord i 3000 meter hinder og same året vart tildelt kongepokalen i noregsmeisterskapen.

Aktiv
Engen deltok i ungdomsåra år i friidrett om sommaren og langrenn om vinteren, som medlem i respektive IF Sturla og Drafn. Etter kvart satsa han på friidrett og særleg hinderløping. I sitt fyrste år som senior gjorde han personbeste med 9.01,0 på 3000 m hinder. Lite trening gjorde 1969 til ein svak sesong.

Våren 1970 viste Engen heilt andre takter. Under landskampen Spania – Noreg 2. mai i Barcelona forbetra han sin personbeste til 8.41,8, spurtslått av den sterke spanjolen Javier Alvarez, men dømt føre landsmannen Sverre Sørnes på tredjeplass. Siste helga i juni fekk Sørnes og Engen på ny same tid då dei vart nummer 1 og 2 i landskampen mot Sverige, med 8.41,6 forbetra Engen seg med 0,2 sekund. Den 29. juli sletta Engen den norske hinderrekorden då han fylgde verdsrekordhaldaren Kerry O´Brien til oppløpssida ved eit stemne på Stockholm stadion. Tida 8.31,4 var norsk rekordforbetring med 7 sekund. Laurdag 15. august sette han meisterskapsrekord på distansen med 8.39,4 og vart tildelt kongepokalen.

Engen lukkast ikkje fylgje opp i 1971-sesongen, årsbeste 8.44,8. Og då 1972 vart eit svakt år på friidrettsbana valde han å trappe ned treninga.

Kjelder

Arbeiderbladet 30. juli 1970

Denne artikkelen bygger på «Ståle Engen» frå ,  den 15. august 2020.  
 

Norske mellomdistanseløparar
Norske langdistanseløparar
Norske hinderløparar
Noregsmeistrar i friidrett
Kongepokalvinnarar i friidrett
Folk frå Drammen
Girona FC

Girona FC er eit spansk fotballag frå Girona som spelar i Segunda División (2020). Hovudtrenaren er Francisco Rodríguez Vílchez (2020).

Kjelder

Bakgrunnsstoff

 
Sport i Girona
Girona
Spanske fotballag
Sissel Grottenberg

Sissel Sofie Grottenberg () er ein tidlegare friidrettsutøvar frå Sarpsborg. Perioden 1988-91 vart ho noregsmeister på bane fire gongar; ein gong på 1500 meter, to på 3000 m, i 1990 også på 5000 m. Åra 1989-92 vann ho NM i halvmaraton, så langt tilbake som i 1981 sigra ho i NM i maraton. Grottenberg var medlem i Sarpsborg IL til 1986, sidan 1987 i Heimdal IF.

Aktiv
Grottenberg vart nummer tre i såvel Tokyo maraton 1979, som i Boston maraton 1984 og Berlin maraton 1987. I Berlin sette ho personleg bestenotering med tida 2.32.57. Innom fire døgn i august 1986 presterte ho bestetider på 5000 meter med 16.08,4 og på 3000 m med 9.08,3. 4. juli 1987 sette ho personbeste på 10000 m med 32.54,8. Nær nøyaktig året etter sprang ho på Bislett stadion i Oslo inn til personleg rekord på 1500 m på tida 4.12,3.

Grottenberg sikra seg 12 NM-medaljar (4-5-3) under hovudmeisterskap i friidrett. Ho vann i 1988 1500-meteren, i 1990 både 3000 m og 5000 m og i 1991 3000 m. Grottenbergs beste internasjonale meisterskapsprestasjon var ein sjuandeplass i maraton under EM i friidrett 1990. Seinare vann ho Frankfurt maraton 1993 og Wien maraton 1994.

Kjelder

Denne artikkelen bygger på «Sissel Grottenberg» frå ,  den 16. august 2020.  
 

Norske langdistanseløparar
Norske mellomdistanseløparar
Noregsmeistrar i friidrett
Norske deltakarar under sommar-OL 1988
Friidrettsutøvarar under sommar-OL 1988
Folk frå Sarpsborg
Musikkgruppa Piknik

Piknik er ei russisk rockegruppe skipa i 1978. Gruppa blanda jazzrock, kunstrock, progressiv rock og vanleg rock. Gruppa har bytta mange medlemmar og den einaste originalmedlemmen er leiaren Edmund Sjklarskij.

Bandnamnet viser til science fiction-boka Piknik ved veikanten (Пикник на обочине, Piknik na obotsjine) av Arkadij og Boris Strugatskij frå 1972.

Diskografi

 Dym (russisk skrift Дым, 1982)
 Tanetz Volka (Танец волка, 1984)
 Iyeroglif (Иероглиф, 1986)
 Rodom Niotkuda (Родом Ниоткуда, 1988)
 Kharakiri (Харакири, 1991)
 Nemnogo Ognya (Немного Огня, 1994)
 Vampirskiye Pesni (Вампирские Песни, 1995)
 Zhen-Shen (Жень-Шень, 1996)
 Steklo (Стекло, 1997)
 Pit Electrichestvo (Пить Электричество, 1998)
 The Best (1998). Samlealbum.
 Egiptyanin (Египтянин, 2001)
 Fioletovo-Cherny (Фиолетово-черный, 2001)
 Nastoyashchiye Dni 1982–1992 (Настоящие Дни, 2002). Samlealbum.
 Smutniye Dni 1992–2002 (Смутные Дни, 2002). Samlealbum.
 Chuzhoy (Чужой, 2002)
 Govorit i Pokazyvayet (Говорит и показывает, 2003)
 Tribute (Трибьют, 2003). Piknik-songar framførte av andre artistar.
 Ten Vampira (Тень Вампира, 2004). Med Vadim Samoylov frå Agatha Christie.
 Korolevstvo Krivykh (2005) (Kingdom of the Crooked, Королевство Кривых)
 Novoyegipetskiye Pesni ((Новоегипетские Песни, 2005). Remiksar av eldre songar.
 Mrakobesiye i Dzhazz (Мракобесие и Джаз, 2007)
 Zhelezniye Mantry (Железные мантры, 2008)
 Teatr Absurda (Театр абсурда, 2010)
 Tri Sudby (Три судьбы, 2011)
 Pevets Dekadansa (Певец Декаданса, 2012)
 Chuzhestranets (Чужестранец, 2014)
 Iskri i Kankan (Искры и канкан, 2017)
 Siyaniye (Сияние, 2019)

Kjelder

Denne artikkelen bygger på «Piknik» frå ,  den 19. august 2020.  

Russiske rockegrupper
Skipingar i 1978
Magne Føleide

Magne Føleide () er ein tidlegare friidrettsutøvar, -leiar og skulemann frå Vereide i Gloppen kommune. Han vart norsk meister i sleggjekasting i 1969, 1970, 1971. Føleide har vore medlem i Vereide IL, IL Norrøna, Sarpsborg IL, Halden IL og Florø turn og idrettsforening (FTIF).

Aktiv
Føleide var i norgestoppen i sleggjekasting i perioden 1954 til 1973. Gjennom desse 20 åra vann han i noregsmeisterskap i friidrett åtte sølvmedaljar, sju bronsemedaljar og sesongane 1969-71 tre gullmedaljar i rad. I 1961 fekk han bronsemedaljen i øvinga under Nordisk meisterskap i friidrett.

Personbeste
17 år gammal kasta Føleide sleggja over 50 meter i fleire tevlingar. Lengst nådde han 15. september 1954 då han med 50,73 meter syrgde for norsk dobbeltsiger i landskampen mot Hellas i Aten, Sverre Strandli vann med 60,18 m. I juni 1955 forbetra Føleide sitt personbeste til 52,28 m heime på Sandane. Gjennom 1956-sesongen flytta han krinsrekorden i fleire steg, sist til 56,85 ved eit internasjonalt stemne på Bislett stadion i Oslo 12. september. Framgangen heldt fram i 1957, den 7. september landa sleggja på 58,80 m i eit stemne på Notodden.

I sitt fyrste år som senior var Føleide klubbkamerat med Oddvar Krogh og Sverre Strandli i Sarpsborg IL. Heime i Sarpsborg pynta han på den personlege rekorden med eit kast på 59,02 m den 27. august 1958. I 1959 flytta Føleide til Halden der han 20. september 1960 for fyrste gong slengde sleggja over 60 meter (60,05 m). Under NM i friidrett 1961 i Bergen forbetra han den personlege rekorden til 61,40 m og vart andremann etter Sverre Strandli som gjorde årsbeste med 62,47 m. I 1962 flytta Føleide sitt personbeste to gongar, sist til 62,28 m då han vann eit stemne i Uddevalla.

8. august 1965 kasta Føleide 63,32 m i Årdalstangen i Sogn. År 1969 stod Føleide for fyrste gong for det lengste sleggjekastet i Noreg. Heime i Florø sette han han 9. august personleg rekord med 63,50 m. Sitt aller lengste sleggjekast, 63,58 meter, presterte han i eit stemne i Tresfjord 4. juli 1970.

Idrettsleiar
Føleide underviste ved Flora vidaregåande skule i over 30 år. I fleire tiår var han ein sentral figur i eit framifrå friidrettsmiljø i Florø. Dottera Eli Føleide var ein av utøvarane som vann medalje i noregsmeisterskap, ho i lengdehopp og tresteg, andre FTIF-utøvarar i løps- og kastøvingar.

Kjelder
friidrett.no

Norske sleggekastarar
Noregsmeistrar i friidrett
Folk frå Gloppen
Folk frå Flora
Harald Lorentzen

Harald Ludvig Lorentzen () er ein tidlegare skulemann og friidrettsutøvar frå Hammerfest som utmerkte seg i fleire kastøvingar. I åra frå 1967 til 1975 vart han norsk meister ein gong i diskoskasting og to gongar i så vel kulestøyt som spydkast. Perioden 1963-83 sanka han heile 24 medaljar frå noregsmeisterskap i friidrett.

Harald Lorentzen er son til statsråd Annemarie Lorentzen og far til ballettdansaren Ingrid Lorentzen. Spydkastaren Reidar Lorentzen er hans yngre bror.

Aktiv
Lorentzen vart åra 1963-66 nummer 2 i kulestøyt i noregsmeisterskapen, alle åra møtte han sin overmann i Bjørn Bang Andersen. Under Nordisk meisterskap i friidrett 1965 fekk han bronsemedaljen i øvinga. Den 20. juni 1967 sette Lorentzen norsk rekord i kulestøyt med 18,68 meter då han vann øvinga under landskampen Noreg - Sverige på Bislett stadion i Oslo. Ved noregsmeisterskapen 1967 i Trondheim vann han både kule- og diskostevlinga med høvesvis 18,02 m og 53,68 m. Heime i Hammerfest forbetra han 6. september 1967 den norske rekorden i diskoskasting til 56,66 meter.

I 1970 flytta Lorentzen diskosrekorden til 56,78 m. Femårsperioden 1968-72 vann han årleg NM-medalje i så vel kulestøyt som diskokast, i 1972 også i spydkasting. Den einaste gullmedaljen i desse meisterskapane kom i kulestøyt i 1969. Også i Friidretts-NM 1973 sikra han seg to medaljar, då i kulestøyt og spydkast.

Frå 1973 konsentrerte Lorentzen seg om spydkasting. 24. juli 1973 vann han eit internasjonalt stemne på Bislett stadion med eit kast på 81,76 meter, hans lengste nokon gong. Han lukkast vinne NM-gull i øvinga i 1974 og 1975 og sølv i 1976, alle gongane med Terje Thorslund som hardaste konkurrent.

Lorentzen var medlem i Idrettslaget Stein til 1968. Frå 1969 til -72 representerte han oslolaget IK Tjalve då han utdanna seg til filolog ved Universitetet i Oslo. I 1972 busette han seg i Trondheim der han var høgskulelektor. Han melde seg då inn i Sportsklubben Freidig.

Kjelder
friidrett.no

Denne artikkelen bygger på «Harald Lorentzen» frå ,  den 22. august 2020.  
 

Norske diskoskastarar
Norske kulestøytarar
Norske spydkastarar
Folk frå Hammerfest